مدرسة القديس يوسف او «الفرير» College Saint Joseph Khoronfish هيا مدرسه كاثوليكيه اتعملت فى يوليو سنة 1858م, و كان اهدى ارضها الخديوى سعيد باشا للرهبان اللى اسسوها, اتخرج منها كتير من المشاهير و الزعما. و استقبلت المدرسه وقتها ابناء الفقراء و الاغنياء , و فى سنة 1864 ارسل ليها الخديوى اسماعيل 12 من شباب الاسره العلويه بهدف اعدادهم لشغل الوظائف الرئيسيه فى الدوله. و اتخرج منها: الزعيم سعد زغلول الزعيم مصطفى كامل الفنان نجيب الريحانى الملحن فريد الاطرش رشدى اباظه عبد الفتاح القصرى المخرج حسن الامام الملحن داود حسنى الممثل بشاره واكيم فى سنة 1840 فى فترة حكم محمد على زار مصر الاب ( اتين ) Pere Etienne الرئيس العام للعازرين فى سوريا, فى الفتره دى عرض عليه محمد على انشاء بعض المدارس فى محاولة لتطوير التعليم. كان محمد على بيدى اهتمام كبير للتعليم, و جيه عرضه على الاب اتين فى اطار حركة التعليم و انشاء المدارس اللى انتشرت فى عهده. بعدها انشات الارساليه الفرنسيه اول تلات مدارس كاثولكيه فى مصر, هى مدرسة الراعى الصالح (بون باستير) للبنات سنة 1845 فى الموسكى بمنطقة درب البرابره, و مدرسة فيان الاحسان و مدرسه العازريين 1846, و فى نهاية عهد عباس الاول انشئت مدرسة الفرير بالخرنفش سنة 1854.